b'\n_START_ARTICLE_\nAlmindelig firling\n_START_SECTION_\nBeskrivelse\n_START_PARAGRAPH_\nAlm. firling er en fler\xc3\xa5rig urt med en nedliggende v\xc3\xa6kst, der f\xc3\xb8rst danner en roset af spidse blade. St\xc3\xa6nglerne er t\xc3\xa6t forgrenede og spr\xc3\xb8de, og de b\xc3\xa6rer modsatte, n\xc3\xa5leagtigt spidse blade._NEWLINE_Blomstringen sker i maj-september, og de 4-tallige blomster sidder enkeltvis i bladhj\xc3\xb8rnerne. De kan mangle kronblade, men af og til ses de hvidgr\xc3\xb8nne kronblade dog. Frugterne er kapsler med f\xc3\xa5 fr\xc3\xb8._NEWLINE_Rodnettet er overraskende stort og kraftigt. De nedliggende st\xc3\xa6ngler sl\xc3\xa5r rod og danner nye, grundstillede bladrosetter._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 0,05 x 0,20 m (5 x 2cm/\xc3\xa5r), heri ikke medregnet bladrosetter fra st\xc3\xa6nglerne.'